Komission asetus (EY) N:o 2248/98, annettu 19 päivänä lokakuuta 1998, oliiviöljyn ja uutetun oliiviöljyn ominaisuuksista sekä niiden määritysmenetelmistä annetun komission asetuksen (ETY) N:o 2568/91 muuttamisesta sekä tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteessä I olevien lisähuomautusten muuttamisesta



Virallinen lehti nro L 282 , 20/10/1998 s. 0055 - 0056



KOMISSION ASETUS (EY) N:o 2248/98, annettu 19 päivänä lokakuuta 1998, oliiviöljyn ja uutetun oliiviöljyn ominaisuuksista sekä niiden määritysmenetelmistä annetun komission asetuksen (ETY) N:o 2568/91 muuttamisesta sekä tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteessä I olevien lisähuomautusten muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY (1), sellaisena kuin se on viimeksi muutettuna komission asetuksella (EY) N:o 1638/98 (2), ja erityisesti sen 35 artiklan ja 35 a artiklan, ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (3), sellaisena kuin se on viimeksi muutettuna komission asetuksella (EY) N:o 1048/98 (4), ja erityisesti sen 9 artiklan, sekä katsoo, että komission asetuksessa (ETY) N:o 2568/91 (5), sellaisena kuin se on viimeksi muutettuna asetuksella (EY) N:o 282/98 (6), määritellään oliiviöljyn ja uutetun oliiviöljyn ominaisuudet sekä niiden määritysmenetelmät; asetuksella (ETY) N:o 2568/91 muutetaan lisäksi asetuksen (ETY) N:o 2658/87 liitteessä I olevan yhdistetyn nimikkeistön 15 ryhmän 2, 3 ja 4 lisähuomautus, Marokossa tuotettuja oliiviöljyjä koskevien analyysien tulosten perusteella olisi mukautettava kyseisestä maasta peräisin olevien neitsytoliiviöljyjen linoleenihapon pitoisuus asianomaisten tuotteiden luontaisten, lähinnä lajikkeeseen ja erityisiin korjuuolosuhteisiin liittyvien ominaisuuksien huomioon ottamiseksi, asetuksessa (ETY) N:o 2568/91 säädettyjen analyysien suorittamista varten otettavien oliiviöljynäytteiden valmistelua koskevien edellytysten yhdenmukaistamiseksi olisi kyseisessä asetuksessa säädettävä velvoitteesta ottaa näytteet kansainvälisen standardin EN ISO 661 mukaisesti, tämän vuoksi olisi muutettava komission asetukset (ETY) N:o 2568/91 ja (ETY) N:o 2658/87, ja tässä asetuksessa säädetyt toimenpiteet ovat rasvojen hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 2568/91 seuraavasti: 1. lisätään 1 artiklaan 8 kohta seuraavasti: "8. Kuitenkin markkinointivuosien 1998/1999-2000/2001 osalta katsotaan asetuksen N:o 136/66/ETY liitteessä olevan 1 kohdan a, b, c ja d alakohdassa tarkoitetuksi neitsytoliiviöljyksi myös irtotavarana tai tuotetta lähinnä olevassa pakkauksessa, jonka sisällön nettopaino on vähintään 100 kilogrammaa, olevat öljyt, jotka ovat kokonaan peräisin Marokosta, joiden ominaisuudet ovat tämän asetuksen liitteessä I olevassa 1, 2, 3 ja 4 kohdassa määritettyjen ominaisuuksien mukaiset ja joiden linoleenihappopitoisuus on 1 ja 2 kohdasta poiketen enintään 1,0 prosenttia"; 2. lisätään 2 artiklaan 3 kohta seuraavasti: "3. Näytteiden otto liitteessä I säädettyjen oliiviöljyjen ominaisuuksien määrittämistä varten suoritetaan näytteen valmistelun osalta kansainvälisen standardin EN ISO 661 mukaisesti." 2 artikla Korvataan asetuksen (ETY) N:o 2658/87 liitteessä I olevan yhdistetyn nimikkeistön 15 ryhmän 2 lisähuomautuksen taulukko I tämän asetuksen liitteessä olevalla taulukolla. 3 artikla Tämä asetus tulee voimaan 1 päivänä marraskuuta 1998. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 19 päivänä lokakuuta 1998. Komission puolesta Franz FISCHLER Komission jäsen (1) EYVL 172, 30.9.1966, s. 3025/66 (2) EYVL L 210, 28.7.1998, s. 32 (3) EYVL L 256, 7.9.1987, s. 1 (4) EYVL L 151, 21.5.1998, s. 1 (5) EYVL L 248, 5.9.1991, s. 1 (6) EYVL L 28, 4.2.1998, s. 5 LIITE " >TAULUKON PAIKKA> "